### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF og RV**

For Det Konservative Folkeparti og Radikale Venstre er det vigtigt, at vores kommunale fritidstilbud tilskynder en aktiv livsstil til gavn for byen og kommunens borgere. Fysisk aktivitet er blevet noget, vi i vores travle hverdag nemt kan komme til at nedprioritere, fordi vi efter en lang arbejdsdag og en lang række gøremål i hverdagen ikke kan finde tiden og motivationen til at tage træningstøjet på og komme ud af døren igen.

Derfor vil Det Konservative Folkeparti og Radikale Venstre se på mulighederne for, at flere kommunale tilbud i langt højere grad kan holde åbent allerede fra morgenstunden og til sen aften, som et forsøg på at tilpasse kommunens tilbud til den virkelighed, kommunens borgere lever i.

Samtidig vil øgede åbningstider hjælpe med at nedbringe problemerne med manglende kapacitet indtil der bliver opført yderligere svømme- og idrætsfaciliteter i kommunen.

**Det indstilles at**

• Der afsættes midler til at udvide åbningstiderne i svømmehallen [adresse] og Svømmehallen på [adresse], således at de også dækker de tidlige morgentimer og aftentimerne.

Stillet af Birthe Toft fra Det Konservative Folkeparti og Martin Lauritsen fra Radikale Venstre

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.